Volta a la Serra de Montgrony 2.0 – Vall de Ribes BTT\nHome » Blog » Llocs » Vall de Ribes » Volta a la Serra de Montgrony 2.0\nWP GPX Maps Error: File /storage/ssd3/047/2168047/public_html/wp-content/uploads/gpx/Volta a la Serra de Montgrony v2.gpx not found!\nSortim de Ribes direcció a Ripoll per anar a buscar al carretera de Campelles fins trobar el trencant que indica a El Baell, on ens dirigirem per deixar l’asfalt i començar a pedalar i caminar per camins de terra.\nUna vegada a El Baell creuem el veinat i ja quan arribem a les últimes cases girem a l’esquerra i anem per una pista primer de formigó i desprès de terra fins arribar al final d’aquesta on comença el camí que seguirem. El camí presenta trams que hem de fer a peu. També té algun tram que sembla més pista que camí i que de nou es convertirà en camí fins arribar a la Collada de Grats.\nEn aquest punt seguim les marques del GR direcció Montgrony, al final de la baixada el GR es converteix en pista fins arribar a Pardinella on deixem el GR i continuem per la pista fins un revolt en que deixem la pista i continuem recta fins arribar al Pla de Monegals.\nEn Jordi al Pla Monegals direcció del camí que seguirem\nDel Pla de Monegals seguim un camí que amb algun tram a peu ens acostarà a Coll Roig on enllacem amb la pista de baixada cap a Montgrony, deixem la pista que porta al Santuari a l’esquerra i continuem planejant fins trobar a la nostra dreta una pista de terra que més endavant és de formigó i que coincideix amb el GR una altra vegada. Aquesta pista la seguim fins una curva abans de trobar Les Viles Xiques, en aquest punt deixem la pista i seguim una pista a mà dreta que fa força pendent i que ja no abandonarem fins al final d’aquesta .\nEn Jordi a la part de baix de la pista de pujada al Coll de Coma Ermada\nLa pista és força ramposa i presenta algun trams desdibuixat per l’herba però es pot fer bé. Una vegada al final seguim direcció al Coll de Coma Ermada, camp a través, per on en sembli millor.\nColl de Coma Ermada. Amb l’onada de calor de l’estiu dona gust estar així de fresquet al coll\nDel coll baixem fent una diagonal camp a través, sense seguir el camí que marca el mapa per anar a buscar la pista de Coll Roig a Coll de Prat de Jou, on continuem per pista fins arribar a un revolt, que deixem la pista i baixem per un corriol curt però ràpid i sense complicacions tècniques que ens acosta al Coll de l’Erola, on girem a la dreta per anar a buscar la pista que baixa del refugi del pla de Prats fins a Campelles on ja seguim la carretera de baixada fins a Ribes.\nPrevious PostCelrà – Palol d’Onyar i com tornar a casa amb una roda esparracada\nNext PostMontgrí i Gavarres tornant pel Puig Segalar\nVOLCAT Costa Brava - 12 d'Abril de 2019\nVolta al massís del Montgrí


Una prova infantil adaptada, gran novetat de la cursa de La Sagrera | Andreuenc\nLa cursa va recaptar 1.600 euros per a La Marató de TV3.\nEl passat diumenge es va celebar la Cursa Popular de la Festa Major de La Sagrera, la segona més antiga de Barcelona de tipus urbà, per darrera de la mítica Jean Bouin, i la primera de la ciutat oberta a qualsevol aficionat.\nAquest any han incorporat una gran novetat: la cursa infantil adaptada que ha arrencat a les 11:30 h perquè una vintena de nens i nenes tinguessin un repte personal d’unes desenes de metres plantejat segons les seves capacitats.\nAnimats per veïns i familiars, un cop creuaven la meta van tenir el seu merescut premi: una medalla i un munt d’abraçades.\nUn altre dels valors afegits de la cursa és la col·laboració amb la Marató de TV3 amb un euro per cada participant, enguany han recaptat 1600 euros, i amb l’ONG T’Acompanyem que té com a objectiu ajudar a les persones en atur a trobar feina, oferint suport moral, formació i assessorament.\nQuant els resultats, el guanyador masculí de la prova de 10 km va ser Felix Syfer (31’ 45’’) i la guanyadora, Alexandra Guada (36’ 59’’). Pel que fa a la de 5 km, Pol Simón (15’ 41’’) i Giulia Rigodanza (18’ 29’’).\nVa ser l’any 1977 quan la Comissió de Festes de la Sagrera va introduir en els actes de la Festa Major una cursa destinada als nens i nenes fins a 14 anys. Al llarg de la història, la cursa de La Sagrera ha anat evolucionant. L’any 1978 van poder córrer participants de totes les edats. A l’any 2009 es va fer, per primera vegada de 10km. Al 2010 es va oferir el servei de Guarda-Roba, i al 2011 es va oferir el servei de dutxes.\nFa poc s’ha afegit la possibilitat de realitzar una cursa de 5 Km. i la cursa forma part de la Lliga Championchip i de la Challenge BCN10K\nFotografia: moment de la sortida de la prova d’enguany | Teresa Recuero\nEtiquetes: Cursa Popular Festa Major de La SagreraLa Marató de TV3\nCinquè premi de la Grossa de Nadal a l’administració del carrer de Joan Torras


Llar d'Infants Joan Roig de Tarragona: de setembre 2021\nAvui hem explicat el conte de La Caputxeta amb titelles! Hem conegut cada personatge, de quin color és la roba que duen, la història...\nTambé hem fet de titellaires i ens ha agradat molt!\nAmb aquesta activitat afavorim a l'aprenentatge de nou vocabulari, expressem les nostres emocions i a desenvolupem la imaginació i la creativitat. A més a més, aquest trimestre el protagonista és el color vermell i amb aquest conte comencem a introduïr-lo com a concepte amb la caputxa de ''La Caputxeta vermella''.\nEls Cargols fem bombolles!\n0 comentaris Publicat per Les mestres d'infantil del Joan Roig a les 13:00\nLes bombolles són màgiques i ens encanten!\nEls Peixos fem psicomotricitat!\nAvui la Classe dels Peixos de P-2 hem fet un circuït de psicomotricitat. Amb aquesta activitat, els infants posen en joc la seva expressivitat motriu a través del cos, el moviment i la relació.\nA més a més, aprenem a pujar i baixar escales; a controlar l'equilibri del nostre cos; adquirim nou vocabulari sobre les formes geomètriques de les peces del circuït i aprenem conceptes bàsics com: dins - fora, gran - petit, dur - tou...\nJa tenim ganes de fer un altre circuït, ens va agradar molt!\nPintem La Cucafera!\nDurant aquests dies hem estat parlant de les festes de Santa Tecla: Dels gegants, de les bésties del Seguici, les vestimentes, els colors...\nI avui, hem pintat la Cucafera de Tarragona, que és una mena de tortuga gegant però amb el cap semblant al cocodril i un coll extensible.\nLa Cucafera tradicionalment llença caramels per la boca pels nens i nenes de la ciutat, tot ballant al so dels intruments músicals que l'acompanyen.\nL'heu vist algún cop?\nMireu quants caramels treu la Cucafera per la boca!\nUs desitjem una bona diada de Sta. Tecla, tornem el divendres!\nEls Peixos som cuiners!\nAvui la Classe dels Peixos hem fet de cuiners!\nCom aquest any no hem pogut gaudïr del tradicional braç de nata de les festes que tradicionalment es reparteix a la Plaça la Font per a tots els tarragonins, hem volgut realitzar un pastís de Santa Tecla.\nHem parlat sobre els estris i peces de roba que porta un cuiner: El davantal, el gorro de cuiner, la cullera de fusta...\nDesprés hem observat quins ingredients necessitem per fer el pastís: Sucre, farina, oli, ous...\nHem posat tots els ingredients en un bol i ho hem barrejat bé...\nHem tastat els ingredients i hem experimentat amb les seves textures...\nI finalment, hem tastat el coc que hem el·laborat! Nyam, què bo!\nSom uns cuiners molt eixerits!\nAmb aquest activitat aprenem nou vocabulari, experimenten amb diferents textures i sabors, i som partícips d'una tasca important en la vida quotidiana, què és cuinar. I ens ha agradat moltíssim!\nBones festes i fins la propera!\nEls cargols i els peixos fem música!\n1 comentaris Publicat per Les mestres d'infantil del Joan Roig a les 13:00\nEns encanta la música i tocar els instruments!\nEns visiten els castellers!\nLa Núria ens porta un conte!


Recuperem la memòria oral de Calaf - Torà online\nSocietat divendres 5 octubre 2012 Autor: segarreta\nAquest divendres, 5 d’octubre, es presentarà a Calaf el projecte "Memoral, de recuperació de la memòria oral dels pobles de l’Alta Segarra" . L’objectiu és crear un grup de treball, que es formarà per recuperar una part de la memòria popular oral del poble. Alhora, serà un procés participatiu i d’aprenentatge, ja que es capacitarà el grup per a esdevenir entrevistadors, investigadors i recuperadors de la memòria d’allà on viuen.\nEl projecte és obert a tothom, persones de totes les edats, i es presentarà aquest divendres a la Sala Felip, a 2/4 de 8 de la tarda . L’activitat l’impulsen CERCA, l’Arada, el departament de Cultura de la Generalitat, Caixa Penedès i l’Ajuntament de Calaf.\nEtiquetes: portal torà guia torà segarra lleida torà catalunya


Esquarterar la nit\nNictàlgia/Nochera, un llibre de mal desar, conté tants cops d’intuïció que, d’un any ençà, s’ha transformat en un kit de supervivència\nLlibre d’artista (…). No s’ha de confondre el terme amb el concepte “llibre d’un artista”, de gran tiratge, i que normalment presenta la biografia i l’obra de l’artista, i tampoc confondre amb el “llibre de bibliòfil”, ideat més per un editor que per un artista. Tanmateix, els artistes han acostumat a ser molt actius en la indústria editorial al llarg dels segles, però els llibres d’artista són produccions sorgides a partir de les darreries del segle xx.\nLlegit a la Viquipèdia, provisional (com tot?), no serveix per a “Nictàlgia” que es troba dins d’un poemari, al cor d’un llibre-capsa que es diu “Nochera” i que amb tipografia Trixie (d’aquelles de regust sonor, de quan s’escriu des de l’espatlla) resumeix el poblament d’una idea de David Caño i Jordi Pagès a quatre mans. Hi ha nits que les mans són esqueixos d’altres mans que floreixen en la fosca espessa.\nJa fa un any que aquesta edició limitada i numerada (99 exemplars), des de Vinaròs a Cadaquès s’ha buidat i omplert en contínues presentacions, en llocs estranys per a llibres com aquest o en quioscs com L ’Horiginal o el Konvent, avesats a les complexitats d’intentar explicar la nit si abans no s’esquartera i s’estén per tornar-se a recollir.\nAl final del preciós pròleg per aquesta “Nictàlgia” de David Caño, tan ben editada per Edicions Terrícola, i al costat de tantes músiques dins d’un CD Antònia Vicens diu:\n“Al cap i a la fi només ets un pobre lector assedegat de poesia i saps que alçar els poemes, en comptes de trobar-hi, a sota, el seu significat exacte, és cosa de gegants”.\nEnvasats en cartó, dins d’un díptic, hi ha textos de Blanca Llum\n“…i cada nit, cadena al puny,\nla lletra morta, els dits lligats,\nla flor subjecta, el crit dreçat…”\nde Lluís Calvo, David Castillo, Arnau Pons o Meritxell Cucurella-Jorba.\n“… Més nit.\nMés boques que colguin la nit.\nMés nit, més”.\nMaria Sevilla, Joan M. Minguet & José M. Nunes… Tres làmines de Jordi Pagès, un plor de llàgrimes negres fotografiat per Carles Mercader, un guió inèdit de Josep M, Nunes, un film de Zoë Valls “Nochera”. Un poema de Vicenç Altaió… una nit entre moltes:\n“Una rumba de mitges trencades i camins a la deriva i olor de pixats en carrers…” com diu Míriam Cano.\nI mentre Nictàlgia/Nochera s’anava escampant, i tanta gent agafava l’aigua nocturna amb les mans per anar-la passant, inseparable de paraules, lectures, músiques i colors estampats, un estrèpit de brotxa ha esclatat, pintant tots el vidres de totes les finestres, amb una barreja d’aigua bruta i farina amarga, imitació dolenta del negre pur.\nÉs en aquesta fosca que no té res a veure amb la nit, que el poema en Braille de David Caño, amb “taques i textures” conté premonicions gegantines, és aquí mateix que cal tornar a descobrir que la nit és un garbell de sorra o d’estels que ens equipara, que fins i tot les nits blanques són primer nits i que les insignificances, com les ombres, floreixen igual que els somnis.\nNictàlgia/Nochera, un llibre de mal desar, conté tants cops d’intuïció que, d’un any ençà, s’ha transformat en un kit de supervivència. Ve a ser el mapa dels assedegats de poesia, per no perdre’s, com saurins improvisats de pous lluminosos.\nCarles H Mor\nEduard Van der Pla\nJosep M. Nunes\nOvidi 3 & Mireia Vives\nRapsode, recitador perillós\nRodrigo Lavilla & Ignacio Valbuena\nTX Meritxell Cucurella-Jorba


Llei Tributària de Catalunya. – El bloc de Xavier Martinez Gil\nUn dels aspectes que se’ns ha presentat com a clau en el “procés” consisteix en el desenvolupament d’una Administració Tributària pròpia. Voldria centrar l’atenció sobre un aspecte tant o més important per a la sobirania fiscal d’un país com ho pot ser el construir l’entorn jurídic que permeti exercir la sobirania fiscal.\nLa capacitat de crear les lleis tributàries que ordenin les regles de joc en matèria de tributs respon al que el Parlament de Catalunya ha manifestat en diverses ocasions: que és sobirà. Si Catalunya és un subjecte polític, en bona lògica hauria de tenir la capacitat d’establir les obligacions i els deures que relacionen la Generalitat amb els seus ciutadans. Un d’aquest aspectes, més enllà de l’organització de l’Administració Tributària, és la forma de pagar els impostos.\nDe manera que, una cosa és tenir capacitat per gestionar els tributs que es recapten en un territori i l’altre és tenir capacitat per a regular-los. Fins a data d’avui no he escoltat ningú que reclami aquesta competència. Sembla que posem molt l’accent en recaptar els diners però no en la forma i el criteri amb el qual es recapten, aspecte que és tant o més important, sobretot quan es parla de construir un nou país.\nDeixant de banda la potestat per a crear impostos (que, d’acord amb la Constitució espanyola, ara per ara, correspon de forma originària a l’Estat) hi ha una altra competència que consisteix en establir el marc de relacions tributàries amb els seus ciutadans i que actualment està regulat per la Llei estatal 58/2003, de 23 de desembre, general tributària, que crea aquest marc jurídic.\nDes del meu punt de vista res no impediria que la Generalitat, amb les competències actuals, desenvolupés una Llei Tributària de Catalunya que tingués vocació de regular les relacions amb els seus ciutadans i els procediments tributaris (en el marc de les seves competències actuals però que es podria estendre a tot el futur sistema tributari català). En tenim marge. En el marc dels tributs propis i en el marc de les competències tributàries delegades de tributs estatals tenim la possibilitat de regular aspectes de procediment tributari i de relacions amb els contribuents. Podríem regular la potestat sancionadora en aquests aspectes i la revisió d’aquests actes administratius. Recordem que la Generalitat té competències en la Junta de Finances, encarregada de la revisió administrativa dels actes tributaris. Tenim també competències en recaptació executiva i podem regular els drets i els deures dels contribuents.\nEn la meva opinió, amb la creació d’una Llei Tributària Catalana estaríem donant un missatge clar d’estabilitat i confiança legislativa als contribuents davant de la possibilitat d’un canvi d’estatus jurídic. Convé recordar que el jurista alemany de principis del segle XX, Otto Mayer, deia que el Dret Constitucional passa però el Dret Administratiu roman. De manera que, encara que aprovéssim una nova Constitució catalana, les lleis anteriors continuarien tenint vigència mentre no fossin modificades, i d’entre elles, les tributàries.\nCaldria donar passes fermes endavant i aquesta Llei Tributària de Catalunya seria l’oportunitat de col•locar la primera pedra (de veritat) per bastir un sistema tributari català plenament sobirà. Comencem?\nAutor xaviermartinezPublicat el Mai 21, 2014 Categories Economia\nAnterior Previous post: Bilbao, més enllà del Guggenheim.\nSegüent Next post: Que comprin ells!


Club d'Escacs Cornellà: Crònica Torneig Internacional de Sants 2019, 10a ronda\nCrònica Torneig Internacional de Sants 2019, 10a ronda\nTORNEIG INTERNACIONAL DE SANTS 2019, 1 de setembre de 2019\nAvui era el darrer dia del torneig, i hem quedat a les 8 del matí a l’estació de la Renfe, sabent que avui podria ser un dia problemàtic per culpa de la vaga. De fet, hem hagut d’esperar 28 minuts a que vingués el tren, però hem arribat amb prou temps i sense problemes.\nAvui es tallava la carretera de Sants per una cursa atlètica a primera hora i per una cursa ciclista posteriorment. De fet en sortir el tren hem coincidit amb el Joan Admetlla, del Patronat, ja que el seu nano Marc hi participava a la cursa ciclista. En sortir de l’estació, s’ha aturat davant nostra la mare del Javier Montero, del Pallejà, i bon amic dels nostres nanos. Li hem dit a sa mare que anés a estacionar el cotxe on pogués, perquè entre els talls per la cursa i els carrers engalanats, venir en cotxe era arriscat. Així que mentre la mare i la seva preciosa germana Jana han anat a deixar el cotxe, ens hem endut al Javier, que ha aprofitat per riure una estona amb els nanos. Segur que li ha anat bé, perquè ells és una gran jugador, que ha anat als campionats d’Espanya, i a les darreres partides se li ha notat la pressió de no estar fent un bon torneig. Avui m’he acostat al Javier i li he dit: “ahir no et vaig veure bé, i no em refereixo a la partida, sinó a la cara que posaves. No et pensis la meva cara d’alegria es deu als bons resultats; els bons resultats es deuen a que la meva cara és d’alegria. Pensa en el que t’estic dient, i avui surt a jugar i pensant només a passar-t’ho bé, que el torneig s’ha acabat” . Ja no l’he tornat a veure, perquè quan jo he acabat ell i el David havien acabat i se n’havien anat a passar el dia junts, però m’han dit que ha fet una molt bona partida. Me n’alegro; el Javier és un nano excel·lent.\nUn cop fet el cafetonet de rigor, hem entrat a les cotxeres, i allí ens hem trobat a l’Angel i a l’Emili, i la mare del Javier ens ha fet una foto de grup.\nEn el grup B, avui no jugaven l’Antonio Moyano, el Conrad Marzà i el Ricard Quemadas, que s’havien demanat un bye a la darrera jornada. Tampoc ha jugat el Xavi Boloix, que per segon dia consecutiu no s’ha presentat a la partida. Així avui al grup B hi jugaven el Joaquim Peris, que jugava a l’edifici annex, el Josep Salazar i el Joan Garcia Guardiola, que jugaven a l’altell, i l’Emili Albero, que jugava a l’auditori.\nEl Joaquim Peris ha jugat la darrera jornada amb blanques contra un jugador veterà andalús de Chiclana, del qual no en tenia cap referència, i ha acabat fent taules. Ha vingut força satisfet cap a la sala de l'auditori, si bé semblava que tenia problems per identificar la taula on estava jugant el Jensen, com ha fet cada dia del torneig. Acaba el torneig amb 4 punts i mig.\nEl Josep Salazar tornava a jugar una partida a l'altell, després d'estar unes quantes jornades jugant a l'edifici annex. Avui jugava amb blanques contra un rival del Sant Cugat, ha tornat a guanyar. Estava molt content, perquè ens ha dit que havia trobat una bona combinació i s’havia endut la partida. D'aquesta manera acaba el torneig amb 5 punts.\nEl Joan Garcia Guardiola s’enfrontava també a l'altell amb blanques contra el rival del Centro Aragonés que el dia abans havia derrotat al Joaquim Peris clarament, però avui sí que ha tingut el seu dia i s’ha emportat una important victòria. Acaba amb 6 punts, havent fet un gran torneig. Enhorabona. Llàstima que el seu tram d’elo estava tan disputat.\nFinalment, l’Emili Albero, que seguia jugant a l'auditori principal, i que avui venia amb la samarreta del club. Avui jugava amb negres contra un rival molt fort del Llavaneres, que ja va derrotar a l'Antonio Moyano dues rondes enrera. Desafortunadament, no ha pogut mantenir la seva imbatibilitat, i ha caigut en la darrera jornada. Acaba el torneig amb 6 punts.\nPel que fa al grup C, el Jensen i jo jugàvem a l’auditori, i el David, el Ferran i l’Angel ho feien a la sala 23 de l’edifici annex. L’Angel Almagro avui s’enfrontava amb negres amb un rival del Peon Negro, i s’ha emportat una bona victòria, de manera que acaba el torneig amb 5 punts.\nEl primer en acabar avui ha estat el David, que avui jugava amb negres contra un rival fort de l’Ideal Clavé, que li ha posat les coses molt difícils. El rival l’ha estat pressionant moltíssim, fins i tot amb un sacrifici de qualitat per eliminar l’afil del David que ho estava aguantant tot, i el David ha estat una bona estona a la defensiva capejant el temporal. No sabem com ho ha fet, però ha aconseguit aturar l’atac, i aleshores ha intentant la iniciativa. I demostrant que les classes del Jordi Parayre són profitoses, ha recordat un truc que els va ensenyar quan el rei només tenia dues caselles per moure’s i hi havia una peça a l’altra banda. I efectivament, ha anat fent escac amb l’escaleta, fins que ha capturat la torre contrària. Poc després s’ha endut la partida. Gran victòria i gran torneig del David, que acaba amb 6 punts.\nLa partida següent en acabar ha estat la meva. Avui em tocava jugar amb negres contra un rival veterà del Sant Andreu, de 71 anys, totalment desconegut, que fa pocs mesos que s’ha federat. No tenia cap referència, no té elo, però si arriba a la darrera jornada amb 6 punts no pot ser un jugador dolent. Ha resultat ser un home molt simpàtic i un excel·lent jugador. Estic convençut que aquest home fa anys que juga, perquè ha demostrat tenir un gran coneixement de conceptes d’atac durant la partida. Avui m’he decidit a jugar una defensa siciliana, que no jugo mai, i probablement ha estat la partida més disputada que he tingut. La partida ha estat igualada, fins que ha agafat la iniciativa i no l’ha deixada. M’ha llançat els peons contra el meu enroc i he hagut de capejat el temporal com he pogut. Jo no m’he volgut mantenir inactiu i he hagut de sacrificar un peó per mantenir la iniciativa mitjançant recursos tàctics, que el meu rival ha vist. En el moment més tocat de la partida, m’ha vingut una idea al cap. Suposava canviar una sèrie de peons i el meu alfil defensor, amb l’objectiu que l’altre cavall i les torres quedessin molt actives. Era un pla molt arriscat, perquè quan tens desavantatge material i posicional, la darrera cosa que pots fer és canviar peces, però recordava que l’Escandell ens va dir que la pèrdua de material es podia considerar si et portava a una posició d’atac, i jo el que no estava disposat a fer era esperar com un xai a que vinguessin a degollar-me. Així que dit i fet, i de cop i volta m’he trobat amb una posició en que el rei contrari quedava totalment bloquejat per les meves peces, i l’altra torre amenaçava amb donar l’estocada per qualsevol de les columnes obertes. I efectivament, així ha estat. He entrat amb la torre deixant el rival en zugzwang, i poc després s’ha rendit perquè no podia evitar, com a mínim, la pèrdua d’una torre. La veritat és que ha estat un cavaller, perquè jo d’ell hauria intentat fins a darrera hora buscar-me les pessigolles amb els peons passats, però ell ha preferit claudicar. Acabo el torneig amb 7 punts, i esperant si a darrera hora els desempats m’afavoreixen per quedar entre els 10 primers. Finalment he quedat en el lloc nº 13, però me’n vaig satisfet amb el torneig.\nPer cert, com a espectador de luxe he tingut al José Saez, que s’ha quedat al costat meu veient com rematava la partida. L’he trobat a faltar, i a ell li ha sabut greu, perquè portava 18 anys seguits jugant el torneig, però ni tenia internet, ni compte corrent, i s’havien de facilitar moltes dades persones que no volia o podia facilitar. Té tota la raó. Per cert, també ha vingut a saludar-me el Valentin Marques, que m’ha presentat la seva dona. És una sort i un privilegi pertànyer a un club amb tants companys que venen a donar suport als que juguem el torneig.\nQuedaven les partides del Jensen i del Ferran, i els dos les tenien de cara. El Ferran s’enfrontava amb negres contra l’Emili López de l’Espiga, el senyor dels caramels, que el dia anterior es va enfrontar amb el Jensen. Ahir el Ferran va decidir anar a dormir aviat perquè volia estar descansat per guanyar la partida. També va dir que volia jugar una obertura per guanyar, i em va demanar que li expliqués conceptes de la defensa moderna. Està clar que amb quatre comentaris no n’hi ha prou, però els va voler posar en funcionament a la partida. I el cert és que no va jugar l’obertura de la millor manera i de seguida es va trobar amb un allau de peces contra el seu enroc. El rival ha sacrificar un peó primer, i un altre posterior, i ha quedat en una situació molt avantatjosa, però el Ferran ha tingut la sang freda i amb els canvis ha quedat amb qualitat de menys, però una posició guanyadora, perquè es quedava amb un peó passat que el rival no podria evitar que fos coronat sense sacrificar la torre. I efectivament, el rival ha hagut de donar la torre. A partir d’aquell moment, el Ferran ha anat movent perfectament el seu alfil i bloquejant els moviments del rival, generant un altre peó passat que anava a coronar, i el rival s’ha rendit. Bona partida del Ferran, que ha rebut la felicitació també del rival, que també m’ha felicitat a mi per la part que em toca (la veritat és que poca). El Ferran acaba amb 6 punts, amb un bon torneig.\nFinalment la partida del Jensen, que ha estat la darrera en acabar. Jugava amb negres contra un rival experimentat del Calella. Ha fet una gran partida; ha tingut paciència, i quan ha vist el moment oportú, ha aconseguit la qualitat, si bé el rival tenia un peó de més. La posició no era fàcil, però semblava que la partida estava prou de cara per al Jensen. Ens hem anat a veure el final de la partida del Ferran, i no sabem què ha passat, que hem arribat i hem vist que tenia una posició clarament perdedora, amb dos peons passats molt avançats i suportats pel rei, i la torre bloquejant la rei del Jensen. Pocs moviments més tard, el Jensen ha reconegut la seva derrota i ha abandonat. Ha acabat la partida força tocat, i ha necessitat un temps per assimilar-ho. El rival, abans de marxar, ha vist que estàvem tots nosaltres consolant-lo, i ha vingut expressament a felicitar-lo per la partida que havia fet i li ha reconegut que s’ha vist perdut durant la partida. Cal felicitar al rival per la seva actitud, i el Rafa li ha dit al Jensen que el reconeixement d’un rival experimentat era un bon triomf que s’havia d’emportar avui. A més acaba el torneig amb 6 punts, desplegant un joc fabulós.\nI això és tot. Trobaré a faltar els desplaçaments, les visites a la pastisseria, la tensió del torneig, els nervis davant les partides les nanos, els intercanvis d’impressions amb els companys, les xerrades amb amics de clubs rivals, ... Però sobretot el que trobaré a faltar són les estones de plaer que sento cada cop que escric les cròniques que he anat publicant al bloc del club. Per mi ha estat una autèntica delícia i un privilegi compartir les meves sensacions.\nEspero no haver-me fet gaire pesat, i si el Club m’ho permet, seguiré compartint vivències en el futur.\nFins la propera, 😉\nPublicado por Albert Puig en 23:59\nEspecial agradecimiento al Albert por la retransmisión casi en directo\n2 de setembre de 2019, a les 16:46\nAlbert Puig ha dit...\nGràcies, César. Celebro que t'agradi\n3 de setembre de 2019, a les 1:15\nVII Obert Club Escacs Cornellà "Memorial Doctor Jo...\nCrònica Torneig Internacional de Sants 2019, 10a r...\nCrònica Torneig Internacional de Sants 2019, 9a ronda


La moció de Ciutadans de Girona contra el indults als líders independentistes només rep el suport del PP - Diari de Girona\nLa moció de Ciutadans de Girona contra el indults als líders independentistes només rep el suport del PP\nLa formació taronja critica que els socialistes es posin "de perfil com ja va fer amb el canvi de nom de la plaça Constitució"\ntapi carreras girona 12.02.2019 | 16:13\nMíriam Pujola M. Martí\nLa moció de Ciutadans de Girona per evitar "un indult" als líders independentistes va obtenir només el vot afirmatiu del grup taronja i de la regidora del PP, Concepció Veray. La resta de partits, van votar-hi en contra. Veray a més, va fer un sí crític, ja que va indicar que a l'Ajuntament ben poc hi podia influir i que la seva formació ja havia fet la feina allà on es podia fer, a Madrid.\nEl regidor del PSC Quim Rodríguez, va explicar que el vot negatiu de la seva formació es devia a diferents punts. Va indicar, per exemple, que "parlar ara d'indults és contraproduent" i que s'havia demanat que la sessió plenària se centrés en els talls de llum i es retiressin les mocions. De fet, la CUP, en va retirar una sobre el casal de joves de l'eaquerre del Ter. De fet, ni CiU, ni ERC, ni la CUP van voler intervenir en el punt de la moció de Ciutadans.\nLa portaveu municipal de Ciutadans (Cs) a Girona, Míriam Pujola, va "lamentae" que el PSC votés en contra de la moció presentada en el ple municipal per "rebutjar la concessió d'indults o qualsevol altra mesura que suposi un privilegi pels polítics que puguin resultar condemnats a causa del cop a la democràcia perpetrat els mesos de setembre i octubre del 2017".\n"Hem sol·licitat allò que és de sentit comú", va manifestar la regidora de la formació taronja. I va afegir que la proposta presentada per Ciutadans està basada "en la igualtat de tots els espanyols i per tant es rebutja qualsevol benefici que es pogués concedir per raons de càlculs electorals".\nPujola va considerar que la postura contrària exhibida pels socialistes gironins "és una mostra de les concessions que el govern de Sánchez està fent als independentistes" i va atribuir el vot en contra a la possible concessió d'indults, al fet que el PSOE sigui "ostatge de Quim Torra". La portaveu taronja va criticar que el PSC "utilitzés l'excusa" que hi havia un altre punt de l'ordre del dia més rellevant al ple municipal per no debatre aquesta moció "i justificar el seu vot en contra, posar-se de perfil i seguir tirant pilotes fora, com ja va fer amb el canvi de nom de la plaça Constitució".\nEl Govern destinarà 800 milions a polítiques d'habitatge i lloguer.


Debat europeu d'estudiants sobre ciència\nInici > Debat europeu d'estudiants sobre ciència\nData: 4 d’abril de 2020 de 09:00 a 13:00. Dissabte.\nLloc de realització: Aula 202. Facultat de Filologia, Traducció i Comunicació\nEl proper dissabte 4 d’abril de 2020 en la Facultat de Filologia, Traducció i Comunicació, de 09:00 a 13:00 h, el projecte Persist_EU organitza un debat europeu d'estudiants sobre ciència.\nEn aquesta activitat, l’alumnat que hi participe rebrà una formació curta i dinàmica i, a continuació, debatrà sobre 4 temes de gran controvèrsia social: el canvi climàtic, les vacunes, els organismes modificats genèticament i les medicines alternatives i complementàries.\nEste debat s'emmarca dins del cicle de debats europeus que es donaran en els pròxims mesos a Itàlia, Portugal, Alemanya, Espanya i Eslovaquia. En total, 500 estudiants contribuiran a aquesta recerca, l'objectiu de la qual és conéixer com influeix la formació de l'alumnat universitari en la presa de decisions en matèria científica.\nNo es requereixen coneixements previs. Volem conéixer les vostres opinions, dubtes i experiències.\nLes persones interessades poden inscriure’s al següent enllaç: bit.ly/ScienceCampVAL


Què fem les treballadores de la llar i migrants sense contracte enfront de la crisi del coronavirus?\nDavant l'anunci de l'Estat d'alarma, les treballadores de la llar, majoria immigrants, no tenim cap dret, i més les que no tenim contracte. Si no treballem, senzillament, no cobrem res i no tenim accés a cap mena de prestació.\nEl govern del PSOE-Unidas Podemos va decretar i ara acaba d’allargar l’Estat d’alarma, però sense cap mesura efectiva per les treballadores que estem en situació de precarietat. Ja ho vam veure amb les imatges d’aglomeracions en el transport públic de totes aquelles persones obligades a desplaçar-se per treballar, arriscant la seva salut, o amb els ERTOs i acomiadaments massius de treballadors i treballadores per part d’aquelles empreses que tanquen.\nSi per a la gran majoria veiem com els seus drets es vulneren de tal manera, imagineu-vos el que passa amb les treballadores immigrants, moltes de les quals no tenen ni papers. Per exemple, les que treballem com a empleades de la llar i de la cura, continuem estant en un règim especial i no tenim ni dret a l’atur. Així que encara tenint contracte, tampoc cobrem res si ens acomiaden. Però a més de no tenir gairebé cap protecció legal, moltes, sobretot immigrants, estem obligades a treballar en l’economia submergida, més d’un 30% diuen les dades oficials, però probablement som moltes més.\nPer a les que, com jo, treballem per hores en diferents domicilis, no existeix l’obligació legal de fer-nos un contracte en cas de treballar menys de 60 hores al mes. I aquesta és la realitat de moltes dones que tenim múltiples feines i que, encara que en total podem arribar fins i tot a fer més de 40 hores a la setmana, no tenim dret a accedir a la Seguretat Social. D’altra banda, amb el poc que guanyem, també hem de treballar en altres llocs. Per exemple durant els caps de setmanes jo també treballo com a cambrera, un altre sector que, per cert, també és habitual en l’economia submergida per a les treballadores immigrants.\nEn moments com l’actual s’agreuja la nostra enorme precarietat. En el meu cas em van cancel·lar els serveis, d’un dia per l’altre, de totes les cases on he de netejar i a cuidar de persones majors, i també va tancar el bar on treballo. És a dir, deixaré de cobrar el meu salari, a més sense tenir la garantia que podré tornar als meus llocs de treball, i no tinc dret a cobrar l’atur ni tampoc cap altra ajuda.\nLes que ens trobem en aquesta situació estem realment desesperades, perquè si ja de per si mateix els nostres salaris són irrisoris, imagina’t ara com ho farem per a pagar el lloguer, les factures, el menjar i les altres despeses indispensables. I les que no tenen papers estan en condicions encara pitjors ja que, a més, s’exposen a major repressió i major risc de ser identificades davant l’augment del dispositiu policial als carrers. D’altra banda la suspensió de tràmits oficials està afectant milers d’immigrants que no podran obtenir ni renovar la seva documentació en l’actualitat.\nI per a aquelles que si han de treballar aquests dies, la situació tampoc és molt millor, ja que no els donen cap tipus de material de protecció per a no contagiar-se. I si emmalaltim, tampoc tenim dret a cobrar la baixa si, per exemple, contraiem la infecció del Covid-19. A això se li suma la nostra doble jornada laboral, que es va intensificar en tancar les escoles, nosaltres no tenim dret a cobrar cap ajuda si no podem treballar per a cuidar dels nostres fills.\nD’altra banda, tinc companyes treballadores de la llar internes que estan denunciant com els prohibeixen sortir de la llar on treballen fins que no acabi l’Estat d’alarma. Imagina’t, passar aquests 15 dies, que probablement seran molt més, tancada a casa del teu cap sense poder sortir. Tenint en compte que ja de per si les que treballen com a internes estan en condicions d’esclavitud, de normal pràcticament no tenen descansos i només poden sortir 36 hores en tota la setmana.\nSi les mesures del “Estat d’alarma” proposades pel Govern del PSOE i Unidas Podemos no garanteixen els drets de la majoria de les treballadores, encara menys contempla la situació de les persones immigrants. És per això que davant aquesta crisi hem de continuar reivindicant els nostres drets: per la derogació de la Llei d’Estrangeria i el tancament dels CIEs. I contra tots els acomiadaments i la garantia de no perdre el nostre salari, així com l’accés a totes les prestacions necessàries, com per exemple, en cas de baixa mèdica. Perquè sóc conscient que cal prendre mesures de prevenció per a protegir la nostra salut, però no pot ser que aquesta crisi és carregui sobre l’esquena dels treballadors i treballadores més precàries, mentre no es toquen els beneficis dels quals més tenen.


La víctima va perdre la vida quan estava rescatant altres companys de feina\nper Arnau Borràs / ACN 27/11/2021 10:37h\nAquest passat dimecres, dia 24 de novembre, es va produir una fuita de diòxid de carboni a la central nuclear d'Ascó. Aquest incident va convertir-se en tragèdia després de la mort d'un bomber de l'empresa Falck. Ara, s'investiguen les causes que van provocar el fatal succés, però ja s'han fet públiques les primeres hipòtesis.\nHa estat el Moviment Ibèric Antinuclear (MIA) i Ecologistes en Acció qui s'han pronunciat al respecte. Les dues entitats assenyalen que la fuita s'hauria produït a causa d'un fals senyal del sistema contra incendis de la central nuclear situada a la Ribera d'Ebre. Tots doncs col·lectius han arribat a aquesta conclusió a partir de la «informació preliminar» que van poder extreure de la informació facilitada pel director tècnic de seguretat del comitè assessor del Consell de Seguretat Nuclear (CSN).\nI és que el Moviment Ibèric Antinuclear (MIA) i Ecologistes en Acció van participar en aquesta reunió del comitè assessor, que es va celebrar a Ascó l'endemà de l'incident mortal. En aquesta reunió, un company de feina de la víctima hauria explicat com es va produir el succés.\nA hores d'ara encara es desconeixen les causes de la mort del bomber que va perdre la vida en la fuita de diòxid de carboni a la central nuclear d'Ascó. Una de les poques coses que se saben és que portava l'equip de respiració autònoma i que encara li quedava oxigen.\nTal com han explicat Ecologistes en Acció i MIA, el treballador mort era de la brigada de primera intervenció i salvament dels bombers de la central. La brigada va rebre un avís per part de la sala de control d'Ascó 1. I és que el pis inferior de l'edifici elèctric estava inundat amb diòxid de carboni, concretament anhídrid carbònic. Es tracta d'un gas que, en altes concentracions, és asfixiant perquè desplaça l'oxigen.\nDiversos treballadors de la central nuclear es trobaven en la planta afectada. Per aquest motiu, un grup de sis bombers amb equips de respiració autònoma van dirigir-s'hi per poder-los rescatar. En el rescat, els bombers van trobar un dels companys inconscient a les escales d'escapament. Hi era amb una dona que havia rescatat prèviament. La dona va poder ser reanimada, però no van poder fer res per salvar-li la vida al bomber.\nÚltima hora Última hora Terres de l'Ebre Última hora Central nuclear Última hora Ribera d'Ebre\nLa Ràpita deixa enrere Sant Carles i fa oficial el canvi de nom\nLes Terres de l'Ebre viuen una tempesta violenta que causa molts danys


“Allò difícil és treure partit d'una bleda, no del rellom”\n11 abril 2021 02:22\nToni Tugores presenta Cuina econòmica. Receptes fàcils per a temps difícils, un llibre per menjar bé a un preu raonable. El manacorí hi defensa els productes mallorquins i de temporada\nEl manacorí Toni Tugores acaba de publicar un altre receptari de la cuina mallorquina, tot i que aquest pic adreçat a cuinar en temps de crisi econòmica.\nAssegurau al llibre que la cuina mallorquina no és el paradigma dietètic...\nI així és, ja que històricament hem utilitzat molts de greixos i saïm. Ara bé, per preu i gust som una de les cuines més bones que hi ha. Com a tota la Mediterrània.\nPerò no per aprimar-se.\nÉs que no podem menjar fregit cada dia! Hem de ser equilibrats. Si dinam de fregit, hem de sopar de verdures.\nTrencau tòpics quan defensau productes com els congelats...\nI convit tothom a menjar-los. Igual que les conserves, que són molt bones de fer. Si empotam carxofes o pebres vermells a l'estiu, que són ben bons, els podem menjar durant tot l'any. I també hem de reaprofitar les sobres, reutilitzar els aliments. En això, les nostres padrines eren especialistes.\nDel pa dur, per exemple, en feien pancuit, sopes, ratlladures per a les pilotes...\nEra econòmica, idò...\nI tant! Però havien d'aconseguir que la reiteració dels aliments no fos feixuga. El mateix llegum el menjaven sofregit, trempat, amb arròs...\nCom és que vos heu decidit a parlar de la crisi?\nPerquè quan anava a fer mercat m'adonava que les famílies ja no compren les mateixes peces de carn o volum de verdures i fruites d'abans. Però hi ha maneres de menjar bo i barat. Un indiot amb verdures no surt per més de dos euros i mig o tres. Mira, cuinar amb llagosta o rellom de vedella ho sap fer tothom. Allò difícil, en canvi, és saber treure partit d'una bleda o dels espinacs.\nA Ciutat, però, és més difícil trobar bons aliments frescs i de la terra que no a la Part Forana...\nPer ventura als pobles tenim més fàcil aconseguir un colomí, però a Palma també teniu mercats centrals amb bona oferta. I una altre història és que la gent ha d'aprendre a comprar. I a comprar a diferents llocs, fins que hi trobi el millor.\nJa, aquesta és una societat estressada, amb llargues hores de feina i d'altres responsabilitats...\nMira, jo també he hagut de cuinar després de fer tot el que havia de fer durant el dia. Ja ho coneixem. Però cada pic són més persones (i més homes) que s'acosten a la cuina. La majoria de receptes que recoman al llibre són de menys d'un quart d'hora.\nVos entestau a recuperar la memòria, ja sigui de la cuina com de la Guerra Civil...\nEn aquesta boira que és el passat, la memòria ens situa com a poble. Costums, cultura, política, llengua, religió, mostres artístiques... i cuina. Per a molts mallorquins, la nostra cuina era una ximpleria de pagesos!\nSí. Infravaloram allò que és nostre.


La Ruta del Cister estrena la nova variant que passa per Blancafort i Solivella | EFMR.cat\nInici Notícies Esports La Ruta del Cister estrena la nova variant que passa per Blancafort...\nEl Consell Comarcal de la Conca de Barberà en col·laboració amb els Ajuntaments de Blancafort i Solivella, i el CE La Xiruca Foradada van inaugurar diumenge al matí la nova variant de La Ruta del Cister a peu i en BTT que passa per Blancafort i Solivella.\nLa inauguració va consistir en dues caminades simultànies des de Blancafort i Solivella fins el santuari del Tallat, en què hi van participar una setantena de persones procedents de diversos municipis de la comarca. Els dos grups es van retrobar en un punt per arribar junts al santuari del Tallat, on es va servir un aperitiu i es va celebrar l’acte d’inauguració oficial de la nova variant. L’activitat és un dels actes amb motiu de la Setmana de la Mobilitat Segura i Sostenible que impulsa el Consell Comarcal.\nUna nova variant per a tots els públics\nLa nova variant té una longitud d’uns 12,4 quilòmetres, per camins amples que no presenten cap dificultat específica i apta per a tota mena de caminants, ciclistes i cavalls. A més, està homologada per la Federació d’Entitats Excursionistes de Catalunya (FEEC), senyalitzada amb pals i banderoles pel Consell Comarcal de la Conca de Barberà i amb les marques blanques i vermelles pel CE La Xiruca Foradada, entitat creadora i cuidadora del GR175. L’objectiu d’aquesta variant és d’oferir més serveis als caminadors i ciclistes que fan el tram del monestir de Poblet al monestir de Vallbona; i ampliar la xarxa de camins i itineraris de diferent interès i/o dificultat als diferents tipus de públic que recorrin a peu o en BTT La Ruta del Cister.\nArticle anteriorEntre vins i fogons del 29 de setembre del 2018\nArticle següentVimbodí i el Monestir de Poblet s’uniran amb un carril bici i es millorarà la carretera


La JazzBand Navàs-Súria presenta el seu primer disc, ‘Aprenentatjazz’, en un concert al Teatre Kursaal »\n« Tres concerts d’alçada per començar l’estiu amb la Coral Sòrissons i la JazzBand Navàs-Súria\nActivitats nadalenques de l’Escola Municipal de Música »\nLa JazzBand Navàs-Súria presenta el seu primer disc, ‘Aprenentatjazz’, en un concert al Teatre Kursaal\nLa JazzBand Navàs-Súria, formada per alumnes de les dues Escoles Municipals de Música, va presentar el seu primer disc, ‘Aprenentatjazz’ aquest dijous 8 de juliol al Teatre Kursaal de Manresa, amb la participació del prestigiós músic argentí Emilio Solla, guanyador d’un premi Grammy. El disc també va ser presentat divendres 9 de juliol en un concert al Parc Municipal Macary i Viader, dins del programa de la Festa Major.\nLa presentació del disc a Manresa va comptar amb la participació dels alcaldes de Súria, Albert Coberó, i de Navàs, Salvador Busquets, que van destacar la importància d’aquesta fita en la trajectòria musical de la JazzBand. També hi van assistir la regidora d’Ensenyament, Alba Santamaria, el regidor de Cultura, Miquel Soliva, la directora de l’Escola Municipal de Música, Sílvia Vinadé, i altres membres de la corporació municipal.\nEn el seu parlament, l’alcalde de Súria va afirmar que “estem molt orgullosos del planter de músics locals que tenim als dos municipis”. Per la seva banda, l’alcalde de Navàs va remarcar la solidesa i la continuïtat de la JazzBand com a dues fortaleses del projecte.\nEl concert de presentació d’’Aprenentatjazz’ va començar amb l’actuació d’Emilio Solla, que va elogiar el treball de la JazzBand i del seu director, Jordi Pujols, així com de totes les persones que han pres part en la realització del disc. Emilio Solla és un dels músics de jazz més prestigiosos a nivell internacional.\n‘Aprenentatjazz’ va ser enregistrat als estudis barcelonins Medusa Estudio, utilitzat habitualment per destacats intèrprets i productors musicals nacionals i internacionals. Per finançar l’enregistrament i la campanya promocional del disc es va llançar una campanya de recollida de donacions a través de la xarxa Verkami, que va superar ràpidament l’objectiu de donacions.\nEl concert de presentació del disc al Teatre Kursaal va ser presentat per la periodista surienca Núria Balaguer.


Navas és un dels set barris dels que es compon el districte barceloní de Sant Andreu. Amb una superfície de 0,42 km² i una població de 22.300 habitants (2021) és un dels barris més recents del districte de Sant Andreu. Abasta part dels antics territoris del Clot i de la Sagrera, a banda i banda de l'Avinguda Meridiana. El Carrer de Las Navas de Tolosa n'és la via central i el que dona nom al barri i el delimita; de l'altra banda, el Carrer de Felip II, fa de llinda natural amb la Sagrera. El centre neuràlgic del barri és la Plaça de Ferran Reyes, situada sobre la Meridiana. Presideix la plaça l'església parroquial de Sant Joan Bosco.\nObtingut de «https://ca.wikipedia.org/w/index.php?title=Barri_de_Navas&oldid=28656340»\nLa pàgina va ser modificada per darrera vegada el 24 nov 2021 a les 10:31.


A FONS VALLES: Nous informes de l'Observatori comarcal indiquen que augmenta l’atur al mes d’agost i continuen disminuint les prestacions per desocupació\nNous informes de l'Observatori comarcal indiquen que augmenta l’atur al mes d’agost i continuen disminuint les prestacions per desocupació\nL’Observatori del Consell Comarcal del Vallès Occidental (@vallesobserva) ha fet públics l’informe semestral de prestacions per desocupació de juny de 2016 i l’Infoatur del mes d’agost. El primer informe analitza amb caràcter semestral les característiques i l’evolució de les diferents tipologies de prestacions per desocupació al Vallès Occidental i Catalunya. El segon informe presenta amb periodicitat mensual l’anàlisi detallat de les dades d’atur registrat de la comarca i els seus municipis en comparació amb altres àmbits territorials.\nEs manté la tendència iniciada l’any 2010 de disminució del nombre de desocupats amb prestacions per desocupació\nEl primer dels informes explica que un total de 27.815 persones, el 46,2% de les 66.529 desocupades a juny de 2016, no van rebre cap tipus de prestació. La taxa de cobertura dels desocupats es va situar en el 53,8%, amb un augment de 2,1 punts respecte l’any anterior, la primera variació positiva registrada des de desembre de 2009.\nTanmateix, la millora de la taxa de cobertura no ve acompanyada per un increment del nombre de beneficiaris amb prestacions per desocupació sinó pel fort descens de l’atur registrat durant el primer semestre de l’any, amb un total de 6.287 persones menys.\nI és que, el nombre de beneficiaris amb prestacions es va reduir en 1.971 respecte el tancament de l’any 2015, situant la xifra total en 32.427 prestacions concedides al mes de juny passat. Es tracta, de fet, de la xifra més baixa registrada des de l’inici de la crisi econòmica (32.650 a juny de 2008).\nPel què fa a la cobertura dels diferents tipus de prestacions, són significatives les de caràcter contributiu (23,6%) i, sobretot, les de nivell assistencial (24,3%), que continuen augment de forma progressiva, mentre que la renda activa d’inserció (5,6%) i el programa d’activació per l’ocupació (0,4%) són molt poc significatives en termes de cobertura. La resta de desocupats no en perceben cap tipus.\nCom és habitual, l’atur augmenta a l’agost després de sis mesos consecutius de descens\nLes dades recollides a l’infoatur mostren com al mes d’agost va registrar un augment de 904 persones desocupades a la comarca, trencant així la tendència de descens de l’atur dels sis darrers mesos, i situant la xifra total en 60.549 desocupats i una taxa d’atur del 14,21%, superior a la mitjana catalana del 12,74%.\nCal destacar que la variació mensual negativa al mes d’agost és habitual a la comarca i a Catalunya, que aquest mes registra també un increment de 4.424 persones desocupades. Així mateix, la comarca sempre registra variacions mensuals lleugerament pitjors; enguany ho fa un 1,3% respecte l’1% de mitjana catalana.\nI és que, aquesta variació negativa estructural al mes d’agost és produeix per l’augment de persones desocupades provinents d’activitats econòmiques caracteritzades per comptar amb un pes rellevant de la contractació temporal. Destaquen l’increment de desocupats provinents de les activitats relacionades amb l’ocupació (400), és a dir, les activitats de les agències de col·locació, de treball temporal i altres tipus de provisió de recursos humans, l’educació (160), les activitats especialitzades en la construcció (98) i la construcció d’immobles (96), activitats que també registren els augments més destacats a Catalunya.\nPel que fa al nivell d’instrucció de les persones desocupades, cal destacar que respecte el mes d’agost de 2015 es dóna una reducció de l’atur més intensa entre les persones desocupades que compten amb un baix nivell formatiu respecte el col·lectiu amb estudis superiors: l’atur es redueix un 14,3% entre els desocupats amb estudis primaris i un 11,8% entre els que compten com a màxim amb estudis secundaris, mentre que l’atur es redueix un 9,9% entre el col·lectiu amb estudis superiors. Un canvi substancial respecte variacions anteriors, en el qual els desocupats amb estudis superiors presentaven variacions anuals superiors a la resta.\nPublicado por redaccion en 10.9.16


Monte Fort Corridor Hotels - BEST HOTEL RATES Near Macau Monuments i llocs històrics Area - Macau\nCerca hotels a prop de Monte Fort Corridor\nPopular ara mateix a Macau Més venut Grand Coloane Resort 1918 Estrada de Hac Sa Vista sobre l'oceà gran oferta reservada fa 1 minut, 40 segons\nBroadway Macau Hotel Sul da Marina Taipa-Sul, junto a Rotunda do Dique Oeste, Taipa Broadway Twin reservada fa 38 minuts, 23 segons\nHoliday Inn Macao Cotai Central At Sands Cotai Central Cotai Strip Superior 2 llits dobles reservada fa 38 minuts, 36 segons\nLisboa Hotel 2-4 Avenida de Lisboa Habitació per a 2 persones a l'ala est reservada fa 41 minuts, 21 segons\nGalaxy Macau Galaxy Macau King galàxia reservada fa 49 minuts, 5 segons\nMonte Fort Corridor és només un dels molts llocs per descobrir de Macau Asseguri's les tarifes més baixes pel seu viatge amb Agoda.com a qualsevol hotel a prop de Monuments i llocs històrics. Monte Fort Corridor és a prop d'una gran varietat d'hotels, amb seleccions com Pensao Tin Lai Hotel i Pousada De Sao Tiago Hotel. El formulari de reserves segures online d'Agoda.com fa fàcil reservar hotels a prop de Monte Fort Corridor. Veure hotels és fàcil a través de la nostra pàgina de ciutat de Macau , equipada amb eines de recerca i extensa informació dels hotels. Amb disponibilitat a unes 22,000 ciutats per tot el món, més viatgers avui estan triant Agoda.com per cercar hotels a prop d'atraccions com Monte Fort Corridor.\nHotels a prop de Monte Fort Corridor el més proper\nEls millors hotels prop de Monte Fort Corridor


Tota la secundària marxa de convivències – Salesians Sant Vicenç dels Horts\nTota la secundària marxa de convivències\nPublicat el 30 de Setembre de 2019 30 de Setembre de 2019 per admin\nDes dels més petits de primer d’ESO fins al més “grandotes” de 2n de batxillerat ens hem repartit al llarg del territori per poder gaudir de diferents activitats de caire tutorial i pastoral.\nSón les vuit del matí els alumnes de l’ESO i del batxillerat entren com cada dia cap a la seva classe però avui les motxilles no es troben plenes de llibres. Les converses entre els més petits se centra en el contingut de l’entrepà… “I tu, què has portat per dinar?”, li pregunta un, “doncs jo he portat un tupper amb macarrons”, li respon l’altre.\nAvui marxen de convivències, un moment per retrobar-se, fer pinya, compartir i conèixer-se.\nQuè valuós resulta treballar la cohesió de grup, que facin vincle! Al cap i la fi, els éssers humans som una espècie social amb un fort lligam amb els individus que l’envolten. Com d’important per a la millora d’una classe resulta que el clima de convivència que hi ha dins del grup sigui bo.\nPerò alguns grups se’ls demana que vagin més enllà que cultivin la seva part més interior. A Salesians volem donar una formació íntegra de la persona, que ajudi a créixer cada noi i noia, de manera que es vagi construint amb bastides fortes.\nEn definitiva, unes convivències que representen un bon tret de sortida a aquest curs que tot just hem començat.\nAquesta notícia ha estat publicada a BLOG-General, Destacat amb les etiquetes convivències, secundària, tutoria.\n← aaaatxís! – Feliç Dia Europeu de les Llengües [VÍDEO]\n28 alumnes certifiquen el seu nivell d’anglès en les proves oficials de Cambridge →


El cap cot de Pedro Sánchez\nBarcelona. Diumenge, 21 d'abril de 2019. 19:33\nAznar donant lliçons de feixisme, quina paradoxa. Ell, que es declarava falangista; ell, que era un apassionat seguidor de José Antonio Primo de Rivera, el dictador que clamava per la dialèctica dels punys i les pistoles. Jose Mari té la pell gruixuda, ni tan sols es posa vermell quan assenyala presumptes feixistes. Esclar que en això té un màster, no com el de Casado. Ni el del titella Albert, el preferit del PSOE. Sempre es pot anar a pitjor. El bigoti d'Aznar és el del seu avi, fill de la dreta nacionalista basca, reconvertit a Falange i després fanàtic de Franco. Aznar té avui un cadell a la seva imatge en la direcció del PP, un que sembla un clon de Rivera, un altre protegit de qui va ser president del govern espanyol. Cayetana, la pija que irromp en la llista electoral com a paracaigudista, també representa fidelment el nou PP i la seva regressió al passat, de quan Jose Mari es queixava amargament que els carrers amb noms dedicats al caudillo Francisco Franco i a José Antonio "ara estaran dedicats a la Constitució". La cohort d'acompanyants de Cayetana (no hi ha ni un sol català que mereixi liderar la llista del PP a Catalunya?) no dubten a fer la salutació feixista 'braç en alt, salutació a Franco'. Després es queixen que grups d'extrema esquerra els boicotegin a l'Autònoma.\nNo respectar la llibertat d'expressió sempre hauria de ser rebutjable. Però, en canvi, hem vist com al Joan Tardà li han rebentat desenes d'actes al País Valencià, per exemple i repetidament, allà on els feixistes van al seu aire alegrement i la impunitat de les seves agressions és absoluta. Fa unes setmanes, a Vinaròs, els seguidors de Ciutadans van boicotejar un acte d'ERC, sense embuts. Després van repartir exemplars de la Constitució, aquesta que Aznar refusava i de la qual després es va convertir en màxim intèrpret i defensor, encunyant el terme 'patriotisme constitucional', davant el qual va sucumbir el PSOE. A monàrquic no hi ha qui guanyi el PSOE. A València, Guillem Agulló es presentarà a les eleccions europees per ERC, honrant la memòria del seu fill, assassinat pels feixistes del braç alçat. Mai ningú del PP o Ciutadans no va tenir cap mena de paraula amable amb ell. Mai ningú no ha demanat perdó per aquest assassinat a sang freda. Ni el més mínim consol. El van assassinar, en nom d'Espanya, la mateixa mena de feixistes que aixequen el braç al costat de Cayetana, el van matar a ganivetades.\nPer primera vegada, a Catalunya, una formació independentista, de tradició republicana, filla de la República, pot guanyar unes eleccions espanyoles. Aquest és el millor dels homenatges que potser avui podem tributar a Guillem Agulló, a la seva memòria. Una Catalunya que és un dic contra el feixisme com reivindica Gabriel Rufián, una Catalunya en què l'hegemonia republicana avança davant el règim de la restauració borbònica, aquest que amb un espès vel ens va exigir que ens empasséssim qualsevol desig de justícia, que deixéssim impunes tots els crims del franquisme i que acceptéssim sense dir ni piu la llei de successió franquista en la persona del net de l'últim Rei, protegit de la dictadura de Primo de Rivera. El franquisme va repescar la família, a la qual el PSOE tributa submissió i obediència cega, com ja vam veure el 3 d'octubre, quan Felip VI va prendre el lideratge del ¡a por ellos! I Pedro Sánchez, obedient amb el cap cot, va disposar que qui és amo governa.\nOpinió Prepareu-vos per al pitjor Antón Losada


BEB Lloguer de Bicis\nCerca hotels a prop de BEB Lloguer de Bicis\nMostra els 5 més populars Popular ara mateix a Barcelona Més venut Regina Hotel Bergara, 4 Doble reservada fa 49 segons\nMonument Hotel Passeig de Gràcia Junior Suite reservada fa 14 minuts, 17 segons\nHotel Nouvel Carrer de Santa Anna, 18 Doble o de 2 Llits reservada fa 14 minuts, 33 segons\nHostel St Christophers Barcelona Carrer de Bergara 3 Dormitori femení reservada fa 17 minuts, 19 segons\nSSG Gracia Apartments Sant Domenech street 5 Apartament de Dues Habitacions reservada fa 17 minuts, 43 segons\nBEB Lloguer de Bicis és només un dels molts llocs per descobrir de Barcelona Asseguri's les tarifes més baixes pel seu viatge amb Agoda.com a qualsevol hotel a prop de Coses a fer. Tant si és Hostal Balmes Centro o Homearound Exclusive Apartments, molts hotels estan disponibles per a vostè a prop de BEB Lloguer de Bicis. Usant el formunlari de reserves segures online d'Agoda.com per reservar hotels prop de llocs com BEB Lloguer de Bicis és ràpid i senzill. És fàcil trobar allotjament a la nostra pàgina de ciutat de Barcelona, amb eines de recerca senzilles i ampla informació dels hotels. Amb més de 2 milions de comentaris de clients, més viatgers estan triant Agoda.com per reservar hotels a prop de BEB Lloguer de Bicis.\nHotels a prop de BEB Lloguer de Bicis el més proper\nEls millors hotels prop de BEB Lloguer de Bicis


Alex Zülle - Any 1996 - Articles\nParís-Niça (competició de ciclisme) (2)\nTour de Vaucluse (1)\nWil (Suïssa) (1)\nEl 1996 va ser l'any dels ciclistes suïssos, però molt especialment el del corredor de l'equip ONCE Alex Zülle, que amb 28 anys va guanyar el Mundial contrarellotge, la Vuelta i la Volta a Catalunya, i va acabar l'any com a primer de la classificació de la Unió Ciclista Internacional. Zülle era un ciclista molt complet, dotat d'una extraordinària potència física que li permetia imposar-se tant a les contrarellotges com a les etapes més dures de muntanya.\nFins llavors a Zülle se l'havia acusat sempre de falta de concentració, un problema que l'havia fet caure molts cops de la bicicleta. Havia perdut una Vuelta a Espanya després de dues caigudes espectaculars en una mateixa etapa quan perseguia Tony Rominger sota la pluja. Al Tour de feia dos anys havia perdut molts minuts en una estranya contrarellotge, tot i que després havia acabat en el segon lloc. La seva imatge donant un cop al cap a una hostessa amb el trofeu havia donat la volta al món.\nCal tenir en compte, però, que no totes les desgràcies eren fruit del seu caràcter despistat. Alex Zülle, nascut a Wil (Suïssa) el 5 de juliol de 1968. tenia greus problemes de visió que li impedien ser més competitiu, molt especialment quan en els descensos de les etapes de muntanya apareixia la pluja i se li entelaven les ulleres. Però precisament aquesta forta miopia va contribuir al seu fitxatge per l'equip ONCE, que volia demostrar que una forta minusvalidesa visual no era incompatible amb els èxits esportius. El 1996 va quedar demostrat.\nAquesta era la cinquena temporada de Zülle a l'equip espanyol, que el va descobrir el 1991 quan corria el Tour de Vaucluse com a aficionat.\nEl gran debut professional del suís va ser l'any 1991, quan ja va aconseguir ser tercer a la Volta a Catalunya. El 1992 va guanyar la Setmana Catalana, l'Escalada Siciliana, la Volta a Astúries i la Volta a Burgos. El 1993 va demostrar que podia estar entre els millors guanyant la París-Niça i fent segon a la Vuelta a Espanya, i l'any següent va ser quart a la Vuelta i va acabar el Tour en vuitena posició. El 1995 va pujar per primer cop al podi del Tour, on va ser segon, darrere Miguel Indurain.\nEl 1996. en canvi, no va tenir una bona actuació al Tour, però al setembre no va caure en cap etapa per primer cop en una gran ronda i va dominar tota la Vuelta. Al Mundial es va consagrar definitivament com a ciclista d'èlit. Els últims dies de 1996 el director esportiu de l'ONCE. Manolo Saiz, va anunciar que Alex Zülle continuaria corrent en aquest equip.


Ajuntament de Sant Celoni - Teatre: El Sr. Marcel·lí fa de Capri i el Sr. Bohigues, no amb Promotora 600’NS\nInici Cultura Teatre Ateneu Agenda 05-11-2021\nDivendres, 5 de novembre de 2021 - 2/4 de 9 vespre\nTeatre: El Sr. Marcel·lí fa de Capri i el Sr. Bohigues, no amb Promotora 600’NS\nOrganitzat pel Bar del Teatre Ateneu\nJaume Nolla i Eduard Biosca, intèrprets\nPaco Mir, direcció\nL'espectacle no és només una selecció molt acurada dels millors trossos dels monòlegs més brillants de Capri, sinó que a més s’ha creat una trama que els lliga entre ells i alguns, fins i tot, s’han convertit en diàlegs!\nL’espectador que recordi a Capri s’adonarà que hi ha un respecte absolut per les paraules que ell utilitzava per fer els seus monòlegs, però a la vegada el ritme de l’estructura de l’espectacle s’ha adaptat al segle XXI. L'actor Jaume Nolla no pretén imitar Joan Capri, entre altres coses perquè Capri era inimitable. Però de totes formes, no li cal: ja s’hi assembla de per si!\nen línia, a aquest enllaç\npresencialment, al Bar del Teatre Ateneu, anticipades i una hora abans de l'espectacle.\nHo organitza: Bar Teatre Ateneu\nPreu: 16 € anticipada i 17 € el dia de l'espectacle


Implantació Administració electrònica a la CAIB-Consultar l'estat de l'actualització de codis DIR3\n> Consultar l'estat de l'actualització de codis DIR3\nEl passat dia 3 de juliol es va publicar al BOIB l'organigrama del nou Govern. Això implica adaptacions a les diferents eines corporatives. A continuació es mostra l'estat actual de l'actualització de codis DIR3 per a les diferents eines, actualitzat a 15/07/2019:\nEINES DE L'ADMINISTRACIÓ GENERAL DE L'ESTAT\nSi el vostre codi DIR3 no ha canviat, hauríeu de poder entrar sense problemes, però si ha canviat (la majoria de casos), s'hauran de crear de nou les unitats orgàniques a DIR3 seguint el procediment del punt 4.2 del manual i crear de nou els usuaris per part de l'administrador del DIR3 corresponent. A l'apartat historial hi podreu veure les notificacions anteriors emeses si la migració a DIR3 s'ha pogut realitzar correctament en el vostre cas.\nPer tal de poder fer publicacions al TEU, els administradors de cada unitat orgànica han d'entrar al SITE (Sistema Integrado del Tablon Edictal) i assignar permisos als usuaris cap al nou codi DIR3 (en lloc del codi DIR3 antic, que ara sortirà com "No vigente").\nEl manual de SITE es pot consultar aquí.\nEINES DE LA CAIB\nL'actualització s'ha fet correctament i tot hauria de funcionar bé. En alguns casos, és possible que no vegeu el llibre/oficina que us pertoqui, contactau amb el vostre administrador per tal que assigni el vostre usuari correctament.\nS'ha fet correctament l'actualització de codis DIR3, i s'ha tornat a activar la sincronització de codis SIA. Revisau en qualsevol cas que l'assignació de procediments a unitats administratives és correcta, així com que l'òrgan resolutori, responsable i tramitador és el correcte. Si heu de fer una actualització massiva d'unitats administratives, necessitau puntualment permisos sobre una altra unitat orgànica, o necessitau informació adicional, parlau amb el vostre representant de ROLSAC o amb n'Estela Pisano (episano@fundaciobit.org).\nEn principi tots els tràmits telemàtics a la seu electrònica haurien de funcionar correctament.\nUna vegada completada la migració, DISTRIBUCIÓ ja funciona amb normalitat. No obstant això, s'han de tenir en compte els següents aspectes:\nAlgunes bústies s'han dividit. El que s'ha fet és traspassar a una de les dues unitats destí la bústia (en blau) i queda pendent a l'altra unitat administrativa destí crear una nova bústia i assignar els permisos als usuaris que l'han de gestionar (en verd). Hi ha dos casos que una de les dues unitats destí ja tenia bústia i no farà falta crear-la (en taronja). La següent imatge il·lustra el procés:\nS'han fet dues fusions de bústies. A la unitat administrativa destí, s'han assignat totes les bústies de les unitats orígen i s'ha deixada una per defecte. Tots els usuaris d'aquestes bústies tendran accés a totes les bústies de la unitat administrativa destí:\nHi ha tot un conjunt de casos on simplement ha canviat el codi DIR3 de la unitat administrativa. En aquests casos es mantenen els mateixos responsables que abans.\nEn principi no es crearan bústies noves fins que es tengui una llista amb els responsables de gestionar aquestes bústies. Així queda pendent crear:\nA04026967 - Dirección General de Promoción Económica, Emp…\nA04026983 - Dirección General de Memoria Democrática\nA04026938 - Dirección General de Arquitectura y Rehabilitación\nA04026913 - Dirección General de Presupuestos\nA04026931 - Dirección General de Planificación, Equipamiento…\nA04026952 - Dirección General de Políticas para la Soberanía …\nA04027003 - Dirección General de Relaciones Exteriores\nA04026979 - Secretaría Autonómica de Memoria Democrática y…\nA04026976 - Secretaría Autonómica de Universidad e Investigació\nLes que sí s'han creat són les bústies de les dues noves Conselleries i la de la Secretaria General d'Agricultura Pesca i Alimentació:\nA04026949 - Consejería de Agricultura, Pesca y Alimentación\nA04027054 - Secretaría General de Agricultura, Pesca y Alimentación\nA04026906 - Consejería de Administraciones Públicas y Modernización\nA les dues primeres se'ls hi ha assignat els mateixos responsables que tenien abans a la Conselleria d'Agricultura, que també ara veuen les bústies de la Conselleria de Medi Ambient i Territori. A la Conselleria d'Administracions Públiques i Modernització ja hi ha una persona responsable de gestionar temporalment aquesta bústia.


El projecte València Capital Mundial del Disseny hui a Madrid - Infoguiavalencia.com\nDins de la Cimera Mundial del Clima de Madrid, València Capital Mundial del Disseny 2022 mostrarà este dimecres 4 de desembre el valor del disseny en les solucions enfront del canvi climàtic. La capitalitat participa en la taula rodona “Disseny, Innovació i Canvi Climàtic” en la Zona Verda de la Cimera.\nL’alcalde de Valènca, Joan Ribó, cridà l’atenció sobre “les possibilitats que ens obri un disseny que tinga en compte la sostenibilitat en el nostre dia a dia, tant en l’àmbit del consum conscient, com de la qualitat de vida per a la ciutadania”. I açò, recalcà, “per la importància que té el disseny no solament en la generació de polítiques públiques, sinó també en els hàbits de la població en general”.\nJoan Ribó afirmà que “és un èxit que en la Vint-i-cinquena Conferència de les Parts (COP25) de la Convenció Marc de les Nacions Unides sobre el Canvi Climàtic (CMNUCC), els exponents de la Capitalitat Mundial del Disseny que ostenta València en 2022 puguen transmetre com transformar el món també a través del disseny”. “València vol estar a l’avantguarda en la lluita contra el canvi climàtic, i així volem demostrar-ho davant Nacions Unides”, ha indicat l’alcalde.\nLa taula rodona “Disseny, Innovació i Canvi Climàtic” tindrà les aportacions del director estratègic de València Capital Mundial del Disseny 2022, Xavi Calvo, i dels guanyadors valencians dels Premis Nacionals d’Innovació i Disseny 2019, la dissenyadora Marisa Gallén i l’empresa Point, especialitzada en mobiliari de disseny d’exterior, representada pel seu director comercial, Vicent Pons.\nTambé participarà en la taula redona José Romo, conseller delegat de FHECOR Enginyers Consultors, Menció Especial en Disseny en la modalitat “Empresa” en els Premis Nacionals d’Innovació i Disseny 2019. Moderarà esta taula de debat el professor de Disseny Estratègic en la IEDE Business School, César Astudillo.\nSegons el director estratègic del projecte, ser Capital Mundial del Disseny en 2022 no és únicament una suma d’esdeveniments per a València sinó també “la posada en marxa d’un procés sistèmic en quant a la presència del disseny en les institucions i una oportunitat per a activar el canvi de mentalitat” necessari per a assumir i demostrar que “des del disseny, es poden posar en funcionament solucionis a problemes globals”.


Generalització, estupidesa i racisme\n…no és bo generalitzar, un costum que cada cop està més de moda\nL’altre dia vaig sortir a comprar -algun cop s’ha de fer, quin remei- i vaig anar a una carnisseria de Felanitx on havia vist que tenien les cuixes de pollastre en oferta (en aquests temps que correm hem de tenir esment als doblers). Mai no havia estat a aquella botiga i resultà que era regentada per magrebins, hi havia dos joves, però jo només vaig parlar amb un, el que em va atendre. Cal dir que la botiga era neta i em va semblar, tot i que no som expert, que complia totes les normes específiques per a aquest tipus d’establiments. Tot d’una que vaig entrar vaig saludar amb un «bon dia» i em van respondre amb la mateixa salutació. A partir de llavors, la conversa va rajar en català a la manera de Felanitx, amb accent magrebí per part del botiguer i amb un punt entre Binifarda i Sa Creu Nova per part meva, així i tot ens vam entendre sense cap emperò i he de dir que em vaig sentir més ben tractat que a moltes botigues regentades per espanyols.\nNo valoram els individus com a tals, ho feim a partir d’uns clixés estereotipats que tendeixen a classificar la gent com a membres d’uns col·lectius definits per ètnies, nacionalitats, llengua, color de la pell, creences religioses…\nAlgú em dirà que aquest cas és una excepció: tal volta, però no és únic, i em serveix com a exemple de què no és bo generalitzar, un costum que cada cop està més de moda. Un costum que quan es refereix a col·lectius humans esdevé la base del racisme i de la xenofòbia. No valoram els individus com a tals, ho feim a partir d’uns clixés estereotipats que tendeixen a classificar la gent com a membres d’uns col·lectius definits per ètnies, nacionalitats, llengua, color de la pell, creences religioses… Tota generalització és una estupidesa, però en aquest cas no és una estupidesa innòcua, com n’hi ha moltes, en aquest cas, si caiem en el parany de dir «Tots els … són uns …» estam fent el joc als totalitaris, als impulsors de l’odi ètnic que avui en dia s’està estenent per tot arreu. Per descomptat que hem de defensar la nostra cultura i la nostra identitat, però sempre amb des del respecte, pensau que gent bona i gent xereca n’hi ha entre tots els grups humans.\nNotícies relacionadesestupidesa i racismeGeneralització\nEl mar immaculat de Porto Cristo i els seus contrasts\nS’han instal·lat 32 nous contenidors, que donen servei a una àrea d’uns 1.250 habitatges El departament de Medi Ambient de...


Rotang - Uniopèdia, el mapa conceptual\n12 les relacions: Arecàcies, Bambús, Bastó, Bicicleta, Calamus (planta), Calamus rotang, Canya, Colp amb bastó, Go, Set mars, Smoke on the Water, Vallada.\nNou!!: Rotang і Arecàcies · Veure més »\nNou!!: Rotang і Bambús · Veure més »\nNou!!: Rotang і Bastó · Veure més »\nNou!!: Rotang і Bicicleta · Veure més »\nCalamus és un gènere de palmeres (arecàcies).\nNou!!: Rotang і Calamus (planta) · Veure més »\nCalamus rotang és una planta dins del grup de les palmeres rotang.\nNou!!: Rotang і Calamus rotang · Veure més »\nNou!!: Rotang і Canya · Veure més »\nNou!!: Rotang і Colp amb bastó · Veure més »\nNou!!: Rotang і Go · Veure més »\nEls «set mars» de l'Edat Mitjana. Mapa dels onze mars al fet que es refereixen diverses expressions medievals dels «set mars» (la llegenda està en anglès) Els set mars (o «navegar pels set mars») és una expressió utilitzada al llarg de la història de moltes cultures i pobles en relació a un grup de mars (reals o mitològics) de Eurafrasia. S'usava (i s'usa encara) tant per referir-se a un conjunt determinat de set mars com per el conjunt dels mars del món conegut en aquest moment.\nNou!!: Rotang і Set mars · Veure més »\nNou!!: Rotang і Smoke on the Water · Veure més »\nNou!!: Rotang і Vallada · Veure més »\nCanya de Bengala, Canya de l'Índia, Canya massissa, Jonc d'Índies, Ratan.


Crítica d''Espies disfressats': un toc d'indistinció\n'Espies disfressats': un toc d'indistinció\nDimarts, 24/12/2019 - 16:16\nConeguts sobretot per la saga ‘Ice age’, els estudis Blue Sky mai han assolit els nivells d’intrepidesa i sofisticació de companyies homòlogues com Pixar o fins i tot Dreamworks. I la seva nova pel·lícula, tan correcta i tan oblidable, es limita a reciclar clixés del cine d’espies i alinear-los al voltant d’una sola ocurrència, no exempta de gràcia però insuficient per suportar 101 minuts de metratge: un arrogant agent secret és accidentalment transformat en un colom per un precoç geni de la ciència.\n‘Espies disfressats’ exhibeix alguna cosa més de múscul visual i narratiu que altres títols recents de Blue Sky com ‘Ferdinand’ (2017), tot i que això no significa que el seu humor i la seva peripècia argumental no pequin d’excessiva simplicitat –als membres més joves del seu públic, és cert, gairebé segur que no els importarà–. Mentre enfronten als seus herois contra un dolent decidit a dominar el món, els directors Troy Quane i Nick Bruno barregen cites de la saga de James Bond i de títols com ‘Matrix’ i ‘Men in black’ amb una col·lecció d’elaborats ‘gadgets’ i cotxes imponents, i tot això ho preparen amb diverses lliçons vitals sobre el molt que cadascun de nosaltres necessita el recolzament dels altres i la importància de trobar solucions no-violentes als grans problemes del món. Ni més ni menys.\nEspies disfressats ★★★\nDirecció: Troy Quane i Nick Bruno\nTítol original: 'Spies in disguise'


15 actors còmics que van aparèixer a 'law & order' - Article\nEls actors i actrius coneguts pel seu treball còmic sovint es poden incloure en aquest gènere en particular. No obstant això, durant els seus vint anys,Llei i ordremai es va defugir de llançar comediants consolidats i emergents en parts dramàtiques. Aquí en teniu 15.\nMés conegut pel seu treball com a humorista destacat, l’aparició de Jim Gaffigan durantLlei i ordreLa darrera temporada el va fer interpretar a un pare adoptiu amb una llar plena de nens que acaba acusat de matar la seva dona. El gir? Tots els nens tenen necessitats especials, una situació que el personatge de Gaffigan creu que fa que la seva família estigui madura per al seu propi reality show. La seva dona difunta aparentment estava una mica menys entusiasmada amb la idea. L'episodi va ser el segon de GaffiganLlei i ordreaparença; també va aparèixer en un episodi del 1998 (més dues vegadesSVUi una vegada encèsIntenció criminal).\nTot i que els seus primers intents de comèdia vertical van acabar fracassats, Anthony Anderson ha anat construint un currículum d’actor eclèctic format per tot tipus de papers en diversos gèneres. Malgrat aquesta història laboral, se li parla més sovint per les seves aventures còmiques en espectacles comTot sobre els Andersons(la seva primera sitcom protagonista),El programa Bernie Mac, i el seu paper nominat als Emmy aNegre. Tot i això, Anderson va demostrar les seves dramàtiques costelles amb el seu paper de detectiu Kevin Bernard, el soci seriós i de vegades conservador del detectiu Cyrus Lupo (Jeremy Sisto), en les dues últimes temporades de la sèrie.\n3. Abella Samantha\nDel 2003 al 2015, Samantha Bee ha estat corresponsal deL’espectacle diari,on va realitzar entrevistes a la Convenció Nacional Republicana i va oferir una interpretació teatral de Fox News 'Els Cinc. D’alguna manera, Bee es va dedicar temps al seu horari per donar-li la volta alLlei i ordrerotació d’estrelles convidades. Reproducció d'un programa de presentacions en un programa molt similar aLa vista, el seu personatge es converteix en un escàndol de xantatge quan una de les seves antigues dones del personal amenaça amb revelar el seu afer ... i després acaba mort.\nEntreDissabte nit en directeiclàssics de la comèdia M'agradaCaddyshack, Fletch, iVacances, Chevy Chase és un nom conegut des de mitjans dels anys setanta. Tot i que els rumors de comportaments difícils l’han plagat durant anys, Chase estava disposat a interpretar a un home detingut per haver conduït borratxo que es dirigia cap a una canalla antisemita que recordava la desafortunada tirada de Mel Gibson en un episodi del 2006.\nformat a la Brigada de Ciutadans Upright, va treballar com a corresponsal deL’espectacle diari, i creat i protagonitzatHospital infantiltot abans d'assumir un paper dramàtic en un episodi de 2009Llei i ordre. Va interpretar al propietari d'un lloc web que va ser parcialment responsable de la mort d'un fotògraf de moda després que van publicar la seva informació personal en línia.\nco-creador Michael Showalterva aparèixer en dos episodis deLlei i ordre:Primer, el 2000, com a expert forense; després, el 2009, va interpretar a un canalla productor de televisió de realitat que buscava explotar la família d'un home famolenc (interpretat per l'esmentat Gaffigan).\nDes del seu treball com a meitat del duo de comèdia marit i dona Stiller i Meara fins al seu paper nominat als Emmy com a Frank Costanza aSeinfeld, Jerry Stiller ha estat una força important de la comèdia durant anys. Però Stiller va sortir de la caixa quan va participar en dos episodis deLlei i ordre. Primer, el 1992, va interpretar a un advocat defensant un home de fratricidi a la segona temporada del programa. La segona aparició de Stiller, que va coincidir amb el seu tempsSeinfeld,el va veure interpretar a un altre advocat, aquesta vegada un advocat immobiliari mal equipat per defensar el seu cosí d'assassinat.\nDesprés de passar la major part de la dècada de 1990 interpretant stand-up, protagonitzant comèdies romàntiques i treballant en sèries populars comèdies com araDissabte nit en directeiEl Larry Sanders Show, va semblar un moviment inusual de la carrera quan Garofalo va aparèixer en dos episodisLlei i ordrearc el 1997. Com a productora de pel·lícules a la setena temporada del programa, s’enreda en una investigació quan es troba decapitat el cap d’un gran estudi de cinema.\nAls primers dies de la seva carrera, la comèdia era una cosa fora de l’horari per a J.B.Smoove, que actuaria en diversos clubs després de treballar. Finalment, va aconseguir atreure l'atenció d'alguns grans jugadors de la xarxa i va acabar escrivint per, i apareixent ocasionalment, en programes comDissabte nit en directeiDef Comedy Jam. Com un ritu de pas per a la majoria d’actors de Nova York, Smoove també va protagonitzar un episodi deLlei i ordreinterpretant el 'criminal de la setmana' el 1998.\nUn any abans que la seva dona i companysL’espectacle diarila va fer la corresponsal Samantha BeeLlei i ordredebutant, el convidat de Jason Jones va protagonitzar dos episodis del programa el 2009. Interpretant a Len Pewls, un reporter desagradable, apareix per primera vegada a l'episodi 'Promou això!' com a amfitrió d’un programa de tertúlies que un grup de jurats veu en un iPhone un episodi especial sobre immigració il·legal, que crea problemes per a la D.A. Jones va aparèixer de nou uns mesos més tard com el mateix personatge, que aquesta vegada explica la història d'un propietari de joieria que va matar un parell de possibles lladres.\nSusie Essman és probablement la més reconeguda com l’esposa del gerent de Larry David, Jeff onLimiteu el vostre entusiasme. Però fa més de 30 anys que treballa com a humorista de peu. I durant les darreres dues dècades, ha aparegut en dos episodis deLlei i ordre, a més de llocs de convidats addicionals aIntenció criminaliUnitat Especial de Víctimes.Va aparèixer per primera vegada el 1997, però la seva segona aparició al programa el 2004 la va fer interpretar a un membre de l’Organized Crime Task Force de Nova Jersey que dóna als detectius Briscoe i Green la informació que necessiten per resoldre un assassinat ocorregut en un popular restaurant mafiós.\nLa gent va començar a adonar-se de Hale quan va actuar com el tènue Buster BluthDesenvolupament detingut. No obstant això, durantLlei i ordreL’última temporada, Hale va seguir el camí dramàtic per retratar un pare desesperat disposat a fer qualsevol cosa per tornar la seva filla al país, després que la seva mare la traslladés al Brasil.\nCandice Bergen, filla d’un famós ventríloc, va declarar que, per la seva bona aparença, mai no va pensar que la comèdia fos una possibilitat, tot i que se sentia com a casa del gènere. No va ser fins que va aconseguir el paper principal de la sèrieMurphy Brown—I va guanyar cinc premis Emmy i dos Globus d’Or pel seu treball al programa— que Bergen va ser capaç d’entrar en el seu compte.Al mateix tempsperfeccionava el seu temps còmic en espectacles comSexe i la ciutat, Bergen va decidir reservar un lloc al mític programa de crims de la NBC el 2004, interpretant a un jutge que presideix un cas d'assassinat que acaba tenint la vida amenaçada. Bergen deu haver gaudit del seu temps alLlei i ordre, ja que va tornar un any més tard per interpretar el mateix personatge en un grapat d'episodis deLaw & Order: judici per part del jurat.\nTot i que la majoria de la gent reconeix a Black com un veterà experimentat de la comèdia, no va ser fins a finals dels anys vuitanta que va començar a actuar de peu. Black va començar la seva carrera com a dramaturg i després va continuar interpretant, on un dels seus primers papers va ser com a director porno amb vincles amb una jove actriu que mor d'una sobredosi.\nSovint reconegut pel seu treballEspectacle de Chappelle, Rawlings no sempre havia volgut entrar en la comèdia; havia militat i tenia previst convertir-se en oficial de policia. Però una nit, mentre estava en un club de comèdia després de treballar, va començar a frenar un còmic i es va atrevir a pujar a l'escenari. Mai no va mirar enrere. Rawlings va començar a afinar la seva capacitat natural a les nits de micròfon obert, però finalment va decidir que volia centrar-se en la interpretació. Mentre feia classes a Nova York, va reservar un episodi de 1998Llei i ordre; va ser el seu primer crèdit en pantalla.


Detingut per cultivar més de 1.000 plantes de marihuana a Montoliu de Lleida - Teleponent\nInici Succesos Detingut per cultivar més de 1.000 plantes de marihuana a Montoliu de...\nDetingut per cultivar més de 1.000 plantes de marihuana a Montoliu de Lleida\nEls Mossos d'Esquadra localitzen a la casa una instal·lació elèctrica connectada a la xarxa de forma fraudulenta\nPla de detall de la plantació localitzada pels Mossos d'Esquadra a l'interior d'un habitatge de Montoliu de Lleida (Segrià)\nEls Mossos d’Esquadra han detingut un home de 21 anys, de nacionalitat albanesa i sense domicili conegut, com a presumpte responsable d’un cultiu d’unes 1.000 plantes de marihuana d’uns 60 centímetres que els efectius policials van localitzar aquest dimecres a l’interior d’un habitatge de Montoliu de Lleida (Segrià).\nL’arrestat està acusat d’un delicte contra la salut pública i un altre de defraudació de fluid elèctric, ja que al mateix lloc també es va trobar una complexa instal·lació que permetria aconseguir diverses collites anuals de marihuana.\nDe fet, la investigació es va iniciar a finals del mes de febrer, després de tenir constància que s’havia detectat un consum excessiu de subministrament elèctric a l’edifici on es va dur a terme l’actuació.\nEls agents van rebre diverses informacions que denunciaven que, durant la nit, s’escoltaven sorolls de maquinària de ventilació i una lleugera olor a marihuana.\nArran d’aquests fets, es van muntar diversos dispositius de vigilància, els quals van confirmar la sospita que a l’interior de l’habitatge hi havia una plantació ‘indoor’.\nEn un d’aquests, dut a terme dimarts passat, els mossos van detenir a la persona que presumptament gestionava la plantació al carrer Mestre Tàpies de Montoliu de Lleida i, posteriorment, es va precintar el domicili.\nEls efectius policials hi van fer una entrada al dia següent i van comprovar que al lloc de la plantació hi havia una instal·lació elèctrica amb làmpades, un sistema de reg amb un gran dipòsit d’aigua, equips d’aire condicionat i un sistema de ventilació i d’extracció d’aire per evitar que la forta olor de les plantes arribés a l’exterior de l’edifici.\nA més, es va comprovar que aquesta estava connectada de forma fraudulenta a la xarxa de subministrament elèctric. El detingut ha passat aquest divendres a disposició judicial davant del jutjat d’instrucció en funcions de guàrdia de Lleida.\nArticle anteriorEl Parlament insta el Govern a una moratòria als nous projectes d’incineració de residus\nArticle següentPrimers passos a les Garrigues per crear una oferta de turisme sostenible


Crònica C/LL 7/10/17 Gimcana d'habilitats - Agrupament Escolta la Soca\nCrònica C/LL 7/10/17 Gimcana d’habilitats\nPublicat peraelasoca\t 5 de Març de 2018 Deixa un comentari a Crònica C/LL 7/10/17 Gimcana d’habilitats\nBon dia Castors i Llúdrigues!\nAvui hem començat el dia tornant-nos a presentar ja que som molts i encara no ens sabem els noms de tots (sobretot els monitors ehem ehem…). Després de tenir una mica més clar qui és qui, hem jugat al moco verde, a l’aranya agafant i a la bola de foc.\nEls monitors ens han explicat que aquest any és el 45è aniversari del cau (quants!!!) i que farem una Activitat Social, que consisteix en realitzar tota la família del cau conjuntament una activitat per ajudar a millorar la ciutat de Mataró. Aquesta activitat però, encara no se sap quina és ja que la decidirem entre tot el cau de la mateixa manera que decidirem en quin projecte volem col·laborar, i per aquest motiu hi haurà uns representants de cada branca, de monitors i de socis i pares que s’aniran reunint i aniran ideant l’Activitat Social amb tot allò que aportem les branques. Les nostres representants són la Laura i la Leire.\nDesprés del pati, els monitors han vingut dient-nos que com vam poder veure en el vídeo de presentació ells havien estat entrenant i lluitant per aconseguir estar a castors, i que ara volien veure si nosaltres també estàvem preparats per estar en aquesta branca.\nDit i fet, hem començat a fer proves d’quilibri, destresa, força, motivació… on hi ha intervingut galetes, nocilla, globus amb espuma d’afeitar, aigua, rodes… Finalment els castors hem demostrat de què estem fets i que castors aquest any ho petarà!\nPublicat peraelasoca 5 de Març de 2018 Publicat enCastors i Llúdrigues, General\nCrònica C/LL Primer dia de cau 30/9/17\nExcursió a la Font del Ferro C/LL 21/10/17


Controlar el temps - :faq\nL’Anna de Santpedor em fa aquesta interessant pregunta. El que necessita és un sistema per saber el temps que dedica a cada feina, independentment de si està treballant amb Photoshop, InDesign o Illustrator.\nÉs una bona aplicació, que té un preu ben assequible (entre 5 i 10 dòlars al mes) però que no està traduit, l’haurem de fer servir en la seva versió anglesa (o en alemany, si ho preferiu).\nEl Billings aquest és molt més del que demana l’Anna: no només ens portarà el control del que fem per a cada projecte o client, sinó que tot seguit en farà la factura i portarà el control dels pagaments pendents, per posar uns exemples.\nDe fet, ja fa temps que pensava que us n’havia de parlar.\nVaig conèixer Billings quan buscava un programa per fer les factures d’un estudi de disseny de Manresa. Vaig buscar què hi havia disponible al mercat.\nVaig trobar el Factura de BaaraSoft, que té la virtut d’estar en català.\nTemps enrera era gratuit, ara ja no, tot i que te’l deixen rpvar durant 90 dies.\nPerò poc després vaig trobar Billings i vaig veure que precisament un dels punts forts és l’aspecte dels models de factura que porta, cosa que el fa del tot recomanable per a estudis de disseny i altres professionals de la imatge gràfica.\nUn dels professors de :FAQ, en Xevi Vilaregut, que a més de professor de Photoshop és fotògraf, fa servir el Billings, i n’està contentíssim justament per la facilitat a l’hora de portar el càlcul del temps que dedica a cada client. Just el que ens demanava l’Anna.


Treballadors d’IQOXE es concentren per reclamar un nou conveni que inclogui més personal per garantir la seguretat | Tots21 | Notícies de Tarragona, Reus, Tarragonés i Baix Camp\nImatge de la concentració que els treballadors d’IQOXE han fet aquest dimecres a les portes de l’empresa. Foto: Eloi Tost\nEls treballadors han lamentat que tot i el canvi en la direcció el tarannà de la companyia és similar i no s’ha pogut arribar a un acord. «Si estem aquí és per alguna cosa. Continuen amb una essència immobilista, d’enquistament i d’enrocament», ha assenyalat Fran Pizarro, president del comitè d’empresa d’IQOXE.\nEls empleats no entenen com és que si l’empresa s’ha compromès a anar més enllà del marc legal en qüestions tècniques relatives a la seguretat, no ho faci també a nivell de volum de plantilla. «És una posició que no és ni coherent, ni intel·ligent, ni beneficia ningú», ha indicat el president del comitè. «Necessitem més personal. Els que estem a l’arena sabem què es cou. Les nostres demandes no són per fer soroll, són per garantir la seguretat dels treballadors i de la població», ha remarcat Pizarro.\nPer la seva banda, Fernando Elvira, delegat d’UGT i expresident del comitè d’empresa, ha exposat que les reivindicacions «són de mínims». «L’empresa ha de posar tots els mitjans necessaris perquè allò no torni a passar», ha dit en referència a l’explosió del 14 de gener del 2020 que va causar la mort de tres persones.\nLes demandes també inclouen a qüestions salarials, ja que en aquest aspecte tampoc hi ha acord. En aquest sentit, la companyia va enviar un comunicat als empleats aquest dimarts en el qual afirmava que ha ofert un increment de sou del 2,5% referent a l’any 2019 i que està oberta a negociar les condicions per als anys 2021, 2022 i 2023. Per al 2020 no preveuen cap millora perquè afirmen van tenir unes pèrdues de 6 milions d’euros, a conseqüència del sinistre.\n«L’actual direcció ha mostrat i segueix mostrant el seu compromís amb la reconstrucció de la nostra empresa, el manteniment de tots els llocs de treball i la creació de nous llocs», expressa el comunicat. A banda, en la nota també s’assegura que la companyia «mantindrà el seu full de ruta» pel què fa a la negociació i que en la reunió prevista per aquest divendres «realitzarà una nova oferta» als representants sindicals «amb l’objectiu d’arribar a un acord» respecte el conveni col·lectiu.\n15/04/2022 Els treballadors de l’EMT desconvoquen les jornades de vaga previstes per la setmana vinent\n02/07/2021 IQOXE recorrerà la sanció de 180.000 euros d’Inspecció de Treball


6è | ESC Cor de Roure | Pàgina 3\nAPADRINEM ELS MOLINS FARINERS DE SANTA COLOMA DE QUERALT I RODALIES (CURS 2016-17)\nA mitjans del primer trimestre, els alumnes de 6è vam iniciar un projecte sobre l’Edat Mitjana. Donat que aquest curs l’eix transversal de l’escola són els cereals, vàrem buscar un nexe d’unió entre el període històric objecte d’estudi i aquest cultiu tan característic de la… Llegeix més»\n6è, Apadrinem el nostre patrimoni, Projecte "Edat Mitjana" a 6è 0\nELS ORÍGENS DE L’ESCRIPTURA MUSICAL\nEls nens i nenes de 6è hem vist com eren les notes musicals a l’Edat Mitjana. Ho hem fet amb la Laura, la professora de música.\nTambé hem vist d’on van sortir les notes musicals. Van sortir d’una partitura que cantaven els monjos.\nHem cantat una obra… Llegeix més»\n6è, Portada, Primària, Projecte "Edat Mitjana" a 6è 0\nSORTIDA ALS MOLINS FARINERS\nA principis de novembre, els alumnes de 6é, vam anar d’excursió pels molins fariners de Santa Coloma de Queralt. Vam començar pel camí dels horts fins arribar al molí de la Torre. A continuació vam passar pel costat del Pou del Gel fins arribar al… Llegeix més»\nDimarts 29 de novembre tres porquets i un llop es passejaven per la Biblioroure. Déu meu quin ensurt!\nSort que ens venien a explicar una aventura de les seves.\nVarem veure com construïen les seves casetes, com el llop bufant les ensorrava en un obrir i tancar… Llegeix més»\n6è, Biblioroure, Portada 0\nEL PROJECTE A CATALÀ, CASTELLÀ I MATEMÀTIQUES.\nA Català els alumnes de sisè vam fer una carta informativa als pares explicant què faríem al projecte. A continuació ens vam documentar sobre els fets més representatius i interessants de l’ Edat Mitjana. Després, amb els grups de Medi, vam inventar uns diàlegs de la… Llegeix més»\n6è, General, Portada, Primària, Projecte "Edat Mitjana" a 6è 0\nJOCS DE L’EDAT MITJANA\nEls nens i nenes de 6è de l’escola Cor de Roure hem representat alguns dels jocs de l’Edat Mitjana.\nEns hem repartit en diferents grups: la justa, tir amb arc i ballesta, les bitlles, el palmell i llançament de javelina. Tot això ho hem fet al… Llegeix més»\nÈXIT DE PARTICIPACIÓ A L’EXPOSICIÓ D’EINES DEL CAMP\nus donem les gràcies per la vostra col·laboració en l’exposició “Eines del camp” celebrada recentment.\nEls alumnes han descobert moltes coses sobre el conreu tradicional de la terra.\nPodeu visionar fotografies relacionades amb l’exposició clicant AQUÍ.\nO podeu reviure l’exposició a través del vídeo següent.\n6è, Eix transversal, Portada 0\nus informem que els i les alumnes de 6è estan immersos en la realització del projecte “Edat Mitjana”. Es tracta d’un projecte que engloba continguts de les diferents àrees curriculars, tals com Llengua Catalana, Llengua Castellana, Llengua Anglesa, Matemàtiques, Coneixement del Medi Natural i… Llegeix més»


El treballador explotat canvia de llar per evitar amenaces i viure en l'anonimat\nAfers Socials facilitarà un altre pis al treballador explotat d'Auvinyà\nLa pensió va sol·licitar el canvi de residència després de les amenaces a l’empleat\nEl ministeri d’Afers Socials proporcionarà a partir d’avui un altre habitatge al Julio, el treballador que durant 12 anys va estar explotat per un masover d’Auvinyà, per raons de seguretat. La seva antiga residència, ubicada a Sant Julià de Lòria, també havia estat facilitada per Govern després que l’empleat rebés l’alta mèdica el febrer passat.\nNo obstant això, els episodis d’amenaces viscuts pel Julio durant els darrers dies han precipitat aquesta decisió, motivada també per la voluntat de la propietària, que va confessar la por a estigmatitzar la seva pensió. D’aquesta manera, els detalls de la nova ubicació de la residència\n"El treballador explotat canvia de llar per evitar amenaces i viure en l'anonimat".\n"durant 12 anys va estar explotat per un masover d'Auvinyà", Auvinyà, la gran metròpolis on hi treballen milers de persones...\n"els episodis d'amenaces viscuts pel Julio"\nQuina manera de respectar l'anonimat! Ai no, que és el Diari d'Andorra...


Les Fletxes Grogues: LES FLETXES PUJEN A MATAGALLS\nLES FLETXES PUJEN A MATAGALLS\nDivendres, la Lurdes, la Maribel, la Maria i la Clàudia, vam pujar a Matagalls per Sant Marçal. Sota la faixeda tan intensa no es notava gens la calor que feia fora, ... a peu del Montseny tot es màgic, ...\nOita, oita, !!!! "que fresques" sota la creu, com si res, ..\nPublicat per Clàudia a 7:55\nMaria Coma i Roura 9 de juliol de 2009, a les 11:06\nVa ser una tarda de divendres per recordar.\nEndavant fletxes i força a les cames !!!\nMaribel 9 de juliol de 2009, a les 23:37\nEeeeeei !! sort en vam tenir de la faixeda que ens va fer de sostre durant gairebé tot el camí, pq déu ni do la pujadeta eh !?? tot i que per unes FLETXES això és bufar i fer ampolles...jeje !!! ABRAÇADES A PEDALADES !!!!!\nMaribel 9 de juliol de 2009, a les 23:39\nAh! me n'havia descuidat !!! M'ENCANTEN LES DUES FOTOS !!!!!!!!


Des del CEESC volem expressar el nostre suport a les educadores i educadors socials, així com a la resta de professionals del sector d’atenció a les persones, que segueixen en actiu i donant resposta a les necessitats de totes aquelles persones i col·lectius que ho necessiten. Amb tot el nostre reconeixement als professionals de Salut o d’Ensenyament, volem fer visible aquest altre pilar de l’estat del benestar en un moment com l’actual.\nS’està parlant poc de la tasca inaplaçable que estem fent al costat, especialment, dels col·lectius més vulnerables. Moltes i molts de nosaltres gestionem serveis bàsics en el dia dia dia de persones, col·lectius i comunitats, ja des de les pròpies administracions públiques com a través d’entitats i organitzacions.\nEns posem al costat de les veus que han reclamat al Govern un pla de xoc urgent per assegurar l’atenció a les persones més vulnerables durant la gestió de la crisi, més enllà, i també, de l’explicitació de protocols específics en funció de cada tipologia de servei, o de les mesures de reforç davant la previsible ampliació de necessitats a conseqüència d’altres mesures que s’estan dictaminant.\nA l’espera i reclamant aquestes mesures, volem reiterar que des del CEESC ens mantenim al costat dels professionals per fer-los costat i assessorar especialment en allò extraordinari que la situació que estem vivint pugui suposar.\nSom professionals de la cura, també. Ara, cuidem-nos més que mai. Hem de seguir desenvolupant el nostre paper, però prevenint més que mai, per nosaltres i per les persones amb què treballem. Fem atenció rigorosa a les recomanacions generals que vagin emetent els organismes sanitaris.\nA més, hem d'assumir la responsabilitat de transmetre tota la informació que, amb caràcter general, pugui ser útil a la ciutadania i, per tant, mantenir-nos puntualment informats.\nEn aquests enllaços trobareu informació que us pot ser d'utilitat:\nEsperem que una situació tan excepcional com aquesta ens ajudi a resituar algunes realitats en el lloc que realment es mereixen i, com hem fet tantes vegades, mostrar-nos resilients i sortir reforçats com a professió i com a societat del conflicte.